cyanic-selkie/wikianc huggingface dataset:
2010. gada Pasaules čempionāts biatlonā
Jauktās stafetes Pasaules čempionāts biatlonā notika Hantimansijskā, Krievijā.
25. gadsimts p.m.ē.
25. gadsimts pirms mūsu ēras bija 46 gadsimtus senā pagātnē. Tas sākās 2500. gadā p.m.ē. un beidzās 2401. gadā p.m.ē.
Marģers Tanks
Marģers Tanks (īst. v. Mārtiņš Avots, — ?) bija latviešu rakstnieks un žurnālists.
Jēkabpils karogs
Jēkabpils karogs ir viens no Jēkabpils pilsētas oficiāliem simboliem. Tas ir ticis apstiprināts 1999. gadā un tiek lietots saskaņā ar "Nolikumu par Jēkabpils pilsētas karogu". Karogu Jēkabpils pilsētas svētku laikā 2000. gada vasarā Sv. Miķeļa evaņģēliski luteriskās draudzes baznīcā iesvētīja prāvests Modris Plāte.
Apraksts
Jēkabpils karogs ir taisnstūra formas audums ar divām vienāda platuma horizontālām joslām melnā un sarkanā krāsā, no kurām melnās krāsas josla atrodas augšējā, bet sarkanās krāsas- apkšējā pusē. Karoga laukuma centrā izvietots Jēkabpils ģerbonis, kura augstums ir 3/5 no karoga platuma. karoga platuma attiecības pret garumu ir 1:2. Tā standarta izmērs ir 14 centimetri x 28 centimetri, bet pieļaujami arī izmēri 1 metrs x 2 metri un 1.5 metri x 3 metri.
Dekom
"Dekom" bija sabiedrība ar ierobežotu atbildību, kas nodarbojas ar pasažieru pārvadājumiem (valsts pasūtījums), kā arī komercpārvadājumiem. 2011. gadā "Dekom" apkalpoja 25 pilsētas un 6 rajona maršrutus.
Pols Semjuelsons
Pols Entonijs Semjuelsons (en; dzimis, miris ) bija ASV ekonomists. Tiek uzskatīts par vienu no neokeinsiskās ekonomikas pamatlicējiem. Par vienu no ietekmīgākajiem Semjuelsona darbiem tiek uzskatīta 1947. gadā publicētā grāmata Foundations of Economic Analysis. Viens no pirmajiem ekonomistiem, kuri izmantojuši termodinamikas matemātisko aparātu ekonomisko procesu analīzē.
Semuelsons dzimis ASV, Indiānas štata Gerijā, ebreju aptiekāra ģimenē. 1935. gadā ieguva bakalaura grādu Čikāgas Universitātē, bet 1936. gadā — maģistra un 1941. gadā — doktora grādu Hārvarda Universitātē. Pēc tam mūža lielāko daļu strādājis Masačūsetsas Tehnoloģiju institūtā.
1974. gada NHL drafts
1974. gada NHL drafts bija 12. NHL drafts, kurš notika 1974. gadā Monreālā.
Nervonskābe
Nervonskābe (selaholskābe, cis-15-tetrakozēnskābe, СН3(СН2)7СН=СН(СН2)13СООН) pieder pie nepiesātinātajām omega-9 taukskābēm. Nervonskābe ir bezkrāsaina kristāliska viela.
Atrašanās dabā
Ietilpst smadzeņu cerebrozīdu (sfingolipīdu) sastāvā. Nervonskābe atrodama arī Buxus chinensis eļļā (jojobas jeb žožobas eļļā). Kaņepju eļļa satur 0,2% nervonskābes.
Gubu vidējie mākoņi
Gubu vidējie mākoņi Cumulus mediocris (Cu med) ir neliela izmēra kaudzes veida mākoņi ar plakanu pamatu un baltām virsotnēm, kuras pēc izskata līdzinās puķu kāpostiem. Šo mākoņu vertikālie izmēri ir apmēram vienādi ar horizontālajiem. Pamata augstums ir 800—1500 m. Tomēr to augstums var atšķirties atkarībā no gaisa mitruma un arī no Zemes virsas. Vertikāli šie mākoņi ir no 100 m līdz dažus kilometrus augsti. Tie veidojas temperatūras konvekcijas vai frontālās augšupejas rezultātā. Gubu vidējie mākoņi veidojas pēc Cu hum un pirms Cu cong mākoņiem. No Gubu vidējiem mākoņiem nokrišņu parasti nav. Vienīgie nokrišņi var būt īslaicīga pilināšana vai pavisam īslaicīga smidzināšana.
Kelvins Kūlidžs
Džons Kelvins Kūlidžs jr. (dzimis, miris ) bija ASV trīsdesmitais prezidents (1923–1929). Sākotnēji viņš bija republikāņu jurists no Vērmontas, bet drīz vien strauji veidoja Masačūsetsas politisko karjeru, kļūstot par štata gubernatoru. Viņš nokļuva visas valsts uzmanības centrā 1919. gadā, kad Bostonā norisinājās policistu streiks. Drīz pēc tam, 1920. gadā, viņš tika ievēlēts par 29. viceprezidentu, bet 1923. gadā pēc prezidenta Vorena Hārdinga nāves tika iecelts prezidenta krēslā. 1924. gadā viņš tika ievēlēts uz vēl vienu termiņu.
Daudzējādā ziņā Kūlidža valdīšanas stils bija atgriešanās pie 19. gadsimta pasīvās prezidentūras. Viņš atjaunoja sabiedrības uzticību Baltajam namam, kuru tas bija zaudējis viņa priekšgājēju administrācijas skandālu dēļ, un noslēdza savu prezidentūru ar ievērības cienīgu popularitāti. Kūlidža prezidentūras laikā tika atjaunoti arī diplomātiskie sakari ar Meksiku un samazināts nacionālais parāds. Straujo saimniecības attīstību nobremzēja 1929. gada Lielā depresija.
Mēlarens
Mēlarens (sv) ir liels trešais lielākais ezers Zviedrijā. Pa vairākiem kanāliem un Norstrēmas upi ezera ūdens iztek uz netālo Baltijas jūru. Ezera krastos atrodas senā Zviedrijas galvaspilsēta Sigtuna un tagadējā galvaspilsēta Stokholma. Ezerā daudz salu, lielākā — Selaēna (91 km²). Ūdens apmaiņas periods ir 2,3 gadi.
Ezera krastā atrodas UNESCO Pasaules mantojuma sarakstā iekļauti pieminekļi — Birkas senpilsētas atliekas un Hovgardena. Sēlaēnas salā no aptuveni 1040. gada atrodas Mervalas rūnu akmens, uz kura iekaltajā rūnu rakstā pieminēts Kolkas rags (Tumisnis) un Zemgale (Simkala).
Saskaņā ar skandināvu mitoloģiju Mēlarenu radīja dieviete Gefjuna, kas pārvietoja ezera gultnes zemi uz Dāniju, radot Zēlandes salu.
Belgrano
Belgrano var būt:
UNIX
UNIX ir pārnesama, daudzuzdevumu un daudzlietotāju operētājsistēma, ko sākotnēji izstrādāja AT&T Bell Labs darbinieki, tai skaitā Kens Tomsons, Deniss Ričijs un Daglass Makilrojs. Mūsdienās UNIX ir sadalījusies vairākos atzaros, ko laika gaitā ir izstrādājuši AT&T, vairāki komerciāli uzņēmumi, kā arī bezpeļņas organizācijas, piemēram, GNU projekta līdzstrādnieki.
Pašreizējie UNIX tirdzniecības zīmes īpašnieki ir The Open Group, bet uz tiesībām uz UNIX pirmkodu pretendē SCO un Novell (par šo jautājumu šobrīd notiek tiesvedība). Par UNIX-tipa sistēmām sauc tādas sistēmas, kas atbilst Single UNIX Specification.
Vēsture
Sešdesmito gadu beigās Masačūsetsas Tehnoloģiju institūts, AT&T (American Telegraph & Telephone) izstrādes divīzija Bell Labs un General Electric strādāja pie eksperimentālas operētājsistēmas Multics, kuru projektēja GE-645 lieldatoram. Izpētes mērķis bija radīt interaktīvu operētājsistēmu, ar daudzām, līdz tam laikam, nerealizētām iespējām — tai skaitā uzlabotu sistēmas drošību. Projekts piedzīvoja pāris produkcijas relīzes, taču sistēma izrādījās nerentabla.
Darbu pie UNIX, 1969. gadā, uzsāka zinātnieks no Bell Laboratories vārdā Kens Tompsons. Tolaik viņš piedalījās izpētes projektā, ko sauca par Multics. Laikadalīšanas (no angļu. val. timesharing) koncepts 60—to gadu beigās vēl joprojām bija jaunums, datoru aparatūra tolaik ļoti primitīva, salīdzinot — tā brīža jaudīgākajām mašīnām bija ievērojami mazāk skaitļojamās jaudas un atmiņas, nekā tipiskam mūsdienu mobilajam telefonam. Arī video displeja termināļi nebija īpaši izplatīti. Par standarta interaktīvo ierīci, agrīnajās vairāklietotāju sistēmās, kalpoja ASR—33 teletaips — lēna un trokšņaina iekārta, kas printēja tikai augšējā reģistra burtus uz lieliem, dzelteniem papīra ruļļiem. Tāpēc, vēsturiski, UNIX sistēmās visu komandu un direktoriju nosaukumi saglabāti kā vārdu saīsinājumi vai abreviatūras.
Kad Bell Labs izstājās no Multics izstrādes konsorcija, Kenam Tompsonam bija padomā pāris ideju par to, kā būtu jāveido datņu sistēma, taču viņš tika atstāts bez mašīnas, uz kuras viņš bija ieradis spēlēt paša rakstīto zinātniskās fantastikas spēli Space Travel. Tā bija datorspēle—simulators, kurā jātbild par raķetes navigāciju ārpus Saules sistēmas.
UNIX savu dzīvi uzsāka uz PDP-7 minidatora. Sistēma kalpoja gan kā Tompsona spēļu platforma, gan kā izmēģinājumu poligons dažām jaunajām arhitektūras idejām, par kurām viņš domāja, kad vēl strādāja pie projekta Multics.
Pētnieciskās
Pēc 10. versijas izlaides Bell Labs tālāk koncentrējās uz operacionālās sistēmas Plan 9 izstrādi.
Konveijeri
Tā ir galvenā Unix filozofijas īpašība, kas saistīta ar mazu programmu apvienošanu.
Šī funkcionalitāte ir atkarīga no kodola nodrošinātā cauruļvadu sistēmas izsaukuma, kas aprakstīts caurules (7) un caurules (2) dokumentācijas lappusēs.
Opel Agila
Opel Agila ir Vācijas auto ražotāja Opel pilsētas auto tipa auto modelis. To ražo kopš 2000. gada. Apvienotā Karalistē tā nosaukums ir Vauxhall Agila, bet dažās citās valstīs tā nosaukums ir Suzuki Splash. Pirmās paaudzes modeli (Opel Agila A) ražoja no 2000. gada līdz 2007. gadam, bet no 2008. gada sāka ražot otrās paaudzes modeli (Opel Agila B). Abi modeļi ražoti sadarbībā ar Suzuki.
Pirmās paaudzes Agila
Pirmās paaudzes Agila ražota no 2000. gada līdz 2007. gadam. Modelis bāzēts uz 1999. gada prototipu Concept-A. Pirmās paaudzes Opel Agila modeļiem pie nosaukuma ir pievienots modeļu sērijas atpazīstamības indekss A (Opel Agila A).
Otrās paaudzes Agila
Otrās paaudzes Agila ražota no 2008. gada līdz 2014. gadam un tā ir iepriekšējā sērijas modeļa pēctece. Pirmo reizi modelis prezentēts 2007. gada Frankfurtes autoizstādē. Otrās paaudzes Opel Agila modeļiem pie nosaukuma ir pievienots modeļu sērijas atpazīstamības indekss B (Opel Agila B).
1965. gads
1965. gads bija parastais gads, kas pēc Gregora kalendāra sākās piektdienā.
Bolmens
Bolmens (sv) ir liels ezers Zviedrijas dienvidu daļā, Smolandē. Pēc platības desmitais lielākais ezers Zviedrijā. Ezers apgādā ar dzeramo ūdeni pilsētas dienvidos pa 82 km garu tuneli, kas tika izbūvēts 1970.—1980. gados.
24 sugu zivis. Ezerā atrodas liela sala — Bolmse — vēsturiska vietējo iedzīvotāju sanāksmju vieta. Dienvidu piekrastē Piksborgas pils.
Pjotrkova Tribunalska
Pjotrkova Tribunalska - sena pilsēta Polijas centrālajā daļā, Lodzas vojevodistē. Atrodas Lielpolijas, Mazpolijas un Mazovijas novadu saskarsmē.
Pilsētas nosaukums apliecina faktu, ka šeit 214 gadus atradās Lielpolijas goda tiesa - tribunāls (Trybunał Koronny), tāpēc Pjotrkova tiek uzskatīta par Polijas demokrātijas rašanās vietu. Pēc Plūdiem pilsēta panīka. Pēc Otrās Polijas dalīšanas Pjotrkova nokļuva Prūsijas sastāvā. Pēc 1807.gada - Varšavas hercogistes, pēc tam, - Krievijas sastāvā. Pilsēta atplauka, kad caur to tika izbūvēts pirmais dzelzceļš Polijā (Varšavas - Vīnes līnija). Pirmā pasaules kara laikā Pjotrkovā atradās poļu leģionu štābs.
Cilvēki
Pjotrkuvā Tribunaļskā dzimuši:
Pavlodaras apgabals
Pavlodaras apgabals ir viens no Kazahstānas apgabaliem. Tā galvaspilsēta ir Pavlodara ar 300 200 iedzīvotajiem. Pašā apgabalā ir 744 860 iedzīvotāju. Apgabals robežojas ar Krieviju ziemeļos un ar Akmolas, Abaja, Ziemeļkazahstānas un Karaghandi apgabalu. Hruščova laikā uz Pavlodaru pārcēlās daudz PSRS iedzīvotāju, īpaši ukraiņi Neapgūto zemju kampaņā.
Cauri apgabalam no Altaja Ķīnā uz Krieviju plūst Irtiša. Apgabala austrumu daļā, 100 kilometrus no Ekibastuzas atrodas Bajanaulas Nacionālais parks.
Aizupe (Vānes pagasts)
Aizupe ir ciems Tukuma novadā, Vānes pagastā. Izvietojies Imulas upes labajā krastā 1,9 km no pagasta centra Vānes, 45 km no novada centra Tukuma un 107 km no Rīgas.
Vēsture
Apdzīvotā vieta izveidojusies ap bijušās Aizupes muižas (Ahsuppen) centru. Aizupes muižas pils ar parku (dendroloģiskie stādījumi) ir valsts nozīmes arhitektūras piemineklis. Bijušajā Aizupes skolā pie autoceļa P121 darbojas asociācija «Dzīvesprieks» (jauniešu sociālā rehabilitācija un profesionālā pamatizglītība).
Sojuz TMA-03M
Sojuz TMA-03M (ru) ir pašreiz kosmosā esošs Krievijas kosmosa kuģis apkalpes nogādāšanai uz Starptautisko kosmisko staciju (SKS). Sojuz TMA-03M palaida.
Apkalpes
Kuģa Sojuz TMA-03M apkalpe augšupceļā un lejupceļā:
Rezerves apkalpe:
Lidojuma gaita
Starts notika 13:16:14 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.
Ar SKS kosmosa kuģis saslēdzās 23. decembrī 15:19:14 UTC pie Rassvet moduļa. Tuvošanās un saslēgšanās operācijas notika automātiskā režīmā.
04:47:43 UTC Sojuz TMA-03M atvienojās no stacijas. 07:19:14 UTC tika ieslēgti dzinēji bremzēšanas manevram. 08:14:34 UTC kosmosa kuģa nolaižamais aparāts nolaidās uz zemes 148 km uz dienvidaustrumiem no Žezkazghanas Kazahstānā. Lidojuma ilguma bija 192 dienas 18 stundas 58 minūtes 21 sekundi (ieskaitot koriģējošo sekundi).
Joomla!
Joomla! rakstīta PHP valodā, izmanto objektorientētās programmēšanas tehniku un programmatūras šablonus. Dati tiek glabāti MySQL vai (kopš versijas 2.5) MS SQL datubāzē. Tajā realizēta lapu kešošana, RSS barotnes, lapu drukājamās versijas, blogi, aptaujas, meklēšana, daudzvalodu atbalsts. Tiek izplatīta ar GPL licenci.
Damjēns Plesī
Damjēns Plesī (dzimis Orleānā, Francijā) ir franču futbolists, pussargs.
"Lyon"
Plesī savu pirmo profesionāļa kontraktu parakstīja ar Lionas "Olympique" jau 15 gadu vecumā. Viņš tika uzskatīts par vienu no talantīgākajiem jaunajiem kluba futbolistiem, taču tā arī pie spēlēšanas galvenajā komandā netika.
"Liverpool"
2007. gada augustā Plesī parakstīja trīs gadu līgumu ar Liverpūles klubu un galu galā spēlēja rezervistu komandā. Par jaunieguvumu tobrīdējais galvenais treneris Rafaels Benitess sacīja: "Viņš ir labs spēlētājs. Damjēnam ir pietiekami daudz laika, lai pilnveidotu savu spēli. Taču tikai no viņa progresa atkarīgs, cik ātri spēs iekarot vietu galvenajā komandā."
Plesī "Liverpool" sastāvā debitēja, kad piedalījās neizšķirtā (1:1) ar Londonas "Arsenal". "Viņš debitēja ļoti labi. Pēc lieliska snieguma rezerves komandā nolēmām uzaicināt uz maču galvenajā vienībā. Saprotam, ka ejam pareizajā virzienā," komentēja Benitess.
Pirms 2008./2009. gada sezonas Plesī piešķīra "Liverpool" galvenās komandas formastērpu ar 28 numuru, ko savās jaunības dienās valkāja arī Stīvens Džerards. Jauno sezonu viņš uzsāka ar maču Čempionu līgā pret "Standard Liège". Savukārt vienības pamatsastāvā viņš debitēja pret "Sunderland", tiesa, jau puslaikā pussargu nomainīja.
Pirmos vārtus "Liverpool" sastāvā Plesī guva "Carling Cup" ietvaros pret Totenhemas "Hotspur". 2009. gada oktobrī futbolists pagarināja savu līgumu ar komandu, kas paredz viņa palikšanu Liverpūlē līdz 2012. gadam.
Karjeras statistika
''Atjaunots 2009. gada 30. oktobrī.''
Henrijs Fords
Henrijs Fords (Henry Ford; dzimis, miris ) bija amerikāņu uzņēmējs, Ford Motor Company dibinātājs, kā arī tiek uzskatīts par konveijera ražošanas "tēvu". Viņš pirmais masveidā sāka ražot lētas automašīnas, kas tādēļ bija pieejamas ASV vidusslāņa iedzīvotājiem.
Ford Model T ieviešana autotirgū, kas tika ražots, izmantojot konveijeru, izraisīja revolūciju ne tikai transporta nozarē, bet visā ASV rūpniecībā kopumā. Henrijs Fords bija ražīgs izgudrotājs, viņam pieder 161 patents. Kā vienīgais uzņēmuma Ford Motor īpašnieks, viņš savā laikā kļuva par vienu no pasaulē atpazīstamākajām un bagātākajām personām.
Bērnība
Divpadsmit gadu vecumā viens no lielākajiem pasaules uzņēmējiem piedzīvoja divus svarīgus notikumus — viņš pirmo reizi ieraudzīja pašgājēju lokomobili un viņam tika uzdāvināts pulkstenis. Kopš tā laika Henrijs neatlaidīgi veica eksperimentus. Trīspadsmit gadu vecumā viņš pirmo reizi bojātu pulksteni salaboja tik tālu, ka tas sāka iet pareizi, bet piecpadsmit gadu vecumā jau bija spējīgs izlabot jebkuru pulksteni. Tomēr par galveno aizraušanās objektu nekļuva pulksteņi, bet gan dažādas mašīnas un mehānismi.
Automašīnas uzbūvēšana
1892. gadā Fords uzbūvēja savu pirmo automobili, bet nācās gaidīt līdz nākamā gada pavasarim, lai tas sāktu kustēties. 1893. gada 2. aprīlī mašīna kustējās uz priekšu, bet tas notika ar milzīgu troksni un tā izskatījās pēc zemnieku ratiem. Tā varēja attīstīt ātrumu 16-32 km/h.
1903. gada 6. jūnijā tika dibināta Ford Motor Company un sākotnēji šajā rūpnīcā tika saražotas tikai dažas mašīnas dienā. To modeļi tika nosaukti ar pirmajiem 19 alfabēta burtiem, no kuriem pirmais bija Model A. Lielākie panākumi tika gūti, kad 1908. gadā tika izveidots Ford Model T. Tajā pašā gadā arī pirmo reizi tika uzsākta masveida šī modeļa ražošana. Lai gan ražots tika tikai viens modelis un tikai vienā — melnā krāsā, tas bija drošs, izturīgs, viegli remontējams un cena bija tāda, ka vairākums amerikāņu to varēja atļauties.
1914. gadā sāka izmantot konveijera lentes, kas kardināli mainīja automašīnu ražošanu. Šis jaunievedums ļāva salikt automašīnu 193 minūtēs, iepriekš nepieciešamo 14 stundu vietā. Šī iemesla dēļ arī tika samazinātas automašīnu cenas.
Augstie gubumākoņi
Augstie gubumākoņi Altocumulus (Ac) ir tipiski siltās sezonas mākoņi. Tie izskatās kā mazas kaudzītes augstu debesīs. Tie pēc izmēra ir mazāki par parastajiem gubumākoņiem. Dažreiz šie mākoņi sasniedz lielu gubumākoņu stadiju. Tie atrodas 2400—6100 m augstumā. Augstie gubumākoņi parasti veidojas silto gaisa masu pacelšanās dēļ, kā arī ja tuvojas aukstā fronte, kura paceļ silto gaisu uz augšu. Tāpēc augsto gubumākoņu esamība vasaras rītā bieži vien vēsta par to, ka drīz būs pērkona negaiss, lietusgāze vai arī kādas citas laikapstākļu izmaiņas.
Ātrslidošana 1924. gada ziemas olimpiskajās spēlēs
1924. gada ziemas olimpiskajās spēlēs Šamonī ātrslidošanā tika izcīnītas medaļas piecās disciplīnās, visās vīriešu konkurencē. Čārlzs Džūtro ieguva pirmo 1924. gada Ziemas spēļu zelta medaļu, savukārt Klāss Tunbergs un Roalds Larsens katrs ieguva medaļas visās 5 disciplīnās. Tunbergs ieguva 3 zelta medaļas.
Dalībvalstis
Vienpadsmit ātrslidotāji piedalījās visās četrās individuālajās disciplīnās.
Jelmarens
Jelmarens (sv) ir pēc platības ceturtais lielākais ezers Zviedrijā. Atrodas dienvidrietumos no Mēlarena. Izteka Eskilstunaona savieno ar Mēlarenu. Ar Stokholmu savieno Jelmares kanāls. Ūdens apmaiņas periods — 3,3 gadi.
Ātrslidošana 1924. gada ziemas olimpiskajās spēlēs
Dalībvalstis
Kopā sacensībās piedalījās 31 ātrslidotājs no 10 valstīm:
Jelmarens
Jelmarens ir sekls, ar barības vielām bagāts ezers. Maksimālais dziļums ir 22 m un vidējais dziļums ir 6.1 m. Ezers tek no Eskilstunaona upes līdz Mēlarena ezeram. Jelmarena lielākā sala ir Vinūna. Lielākās pietekas ir Svartana un Kvismares kanāls. Lielākā pilsēta ezera rietumu krastā ir Erebrū.
Herberts Hūvers
Herberts Klārks Hūvers (en; dzimis, miris ) bija Amerikas Savienoto Valstu trīsdesmit pirmais prezidents (no 1929. līdz 1933. gadam), kas pārstāvēja Republikānisko partiju. Pirms tam bija ASV Tirdzniecības sekretārs (no 1921. līdz 1928. gadam). Talantīgs inženieris. Gadu pēc kļūšanas par prezidentu sākās Lielā depresija, kas sagrāva viņa prezidentūru. Bez darba bija 14 miljoni amerikāņu. Viņi vainoja Hūveru, ka nespēj to apturēt. 1932. gada ASV prezidenta vēlēšanās Hūvers zaudēja Franklinam Rūveltam. Pēc Otrā pasaules kara Hūvers vadīja Eiropas pārtikas programmu. Hūvers pirms pirmā pasaules kara, kā arī 1938. gadā, jau pēc prezidentūras beigām, viesojās Latvijā.
Irbes šaurums
Irbes šaurums jeb Irbes jūras šaurums (liv — "Dižjūra", et — "Kuršu šaurums"), arī Irves šaurums, ir jūras šaurums starp Latviju un Igauniju, kas atdala Kurzemes pussalu dienvidos no Sāmsalas Serves pussalas ziemeļos. Savieno Rīgas līci ar Baltijas jūru. Šaurums ir 29 km plats un ap 60 km garš (no Ovišraga līdz Kolkasragam), vidējie dziļumi ir 10-20 m. Pa Irbes šaurumu notiek intensīva kuģošana.
Herberts Hūvers
Četras reizes nominēts Nobela miera prēmijai (1921., 1933., 1941. un 1946. gadā).
Irbes šaurums
Šauruma Latvijas pusē atrodas vēsturiski lībiešu apdzīvotais Lībiešu krasts, kur jūrā ietek Irbes upe.
Gērijs Nevils
Gērijs Aleksandrs Nevils (en; dzimis ) ir Anglijas futbolists, kas ir beidzis profesionāļa karjeru. Viņš spēlēja labās malas aizsarga pozīcijā. Visu karjeru pārstāvēja tikai vienu klubu — Manchester United. No 2005. gada viņš bija kluba kapteinis.
Anglijas izlasē debitēja 1995. gada draudzības spēlē pret Japānas izlasi. Anglijas izlasē ir spēlējis 1998. un 2006. gada FIFA Pasaules kausā. Ir spēlējis arī 1996, 2000. un 2004. gada Eiropas čempionātā.
Vairākus gadus bijis Anglijas futbola izlases trenera asistents. No 2015. gada līdz 2016. gadam vadījis La Liga komandu Valencia CF.
Astoņkārtējs Premjerlīgas, divkārtējs UEFA Čempionlīgas čempions.
Viņa brālis Fils Nevils arī ir profesionāls futbolists.
Sasniegumi
Manchester United
Anglija
Komandas psiholoģija
Komandu psiholoģija ir zinātne par organizācijām. Tā ir psiholoģijas sfēra, kas pēta sociālos procesus komandā un cenšas noskaidrot iemeslus, kas nosaka komandas dalībnieku uzvedību un lēmumus, kas tiek pieņemti attiecīgajā komandā.
Komandas definīcijas
6 obligāti nosacījumi, kas grupu pārvērš par komandu
Ikviena cilvēku grupa nav uzskatāma par komandu. "Lai grupa kļūtu par komandu, ir jāizpildās sekojošajiem nosacījumiem:
5 galvenās efektīva komandas darba barjeras
Darbs komandā tiek uzskatīts par efektīvu līdzekli uzdevumu izpildē, tomēr arī tam ir savas barjeras jeb kavējošie faktori, kas var pasliktināt uzdevuma izpildes kvalitāti. Galvenās no šīm barjerām ir:
Belbina Grupu lomu teorija
Belbina grupu lomu teorija radās 70. gados, kad Dr. M. Belbins un viņa izpētes grupa Henlija Menedžmenta koledžā veica pētījumu ar mērķi noskaidrot un izpētīt indivīda uzvedību grupā. Pēc vairāku komandu izpētes, tika definēti 9 galvenie komandu lomu tipi.
Komandu lomu tipi Belbina teorijā
Belbina teorijā ir 9 galvenie komandu lomu tipi, kur katram tipam ir raksturīgākās uzvedības stiprās puses un trūkumi (skat. sekojošajā tabulā) :
Veterns
Veterns (sv) ir pēc platības otrs lielākais ezers Zviedrijā, piektais lielākais ezers Eiropā. Iegarenas formas ezers Zviedrijas dienvidu—centrālajā daļā. Kaut arī ezera nosaukums zviedriski līdzinās vārdam vatten — ‘ūdens’, tā etimoloģija ir neskaidra un visdrīzāk nav saistīta ar vārdu "ūdens".
Ezera līmenis tiek regulēts kopš 1930. gadiem. No ezera iztek Mūtālas upe, kas tālāk kļūst par regulētu kanālu un ietek Baltijas jūrā. Ezera ziemeļu daļā atrodas ainavisks līcis ar zemiem krastiem — Alsens. Ap 62% no baseina klāj mežs un purvi, ap 26,7% — lauksaimniecības zeme. Ūdens apmaiņas periods ir 55,9 gadi.
Ezera ūdens ir ļoti dzidrs un tīrs un tiek izmantots kā dzeramais ūdens. Kaut arī pirms nokļūšanas ūdensvadā tas tiek nedaudz attīrīts, ezera ūdens ir droši dzerams. 31 sugas zivs. Ezerā populāra zveja. Piekraste vietām ļoti ainaviska (Ombergs).
Hārdkors (rokmūzikas žanrs)
Smagais pankroks jeb hārdkors (no en) ir pankroka žanrs, kas radies Ziemeļamerikā 1970. gadu beigās. Atšķirībā no parastā pankroka tas ir daudz ātrāks un smagāks. Smagajam pankrokam pirmsākumos tam bija raksturīgs vokālais pavadījums, kas pielāgojas ātrajam bungu ritmam, tomēr mūsdienu smagajā pankrokā tā vairs nav noteikta šī žanra raksturiezīme.
Juta Strīķe
Juta Strīķe (dzimusi Anna Potapova Maskavā, mirusi Jūrmalā  ) bija Latvijas politiķe un iekšlietu un korupcijas apkarošanas darbiniece. Strādājusi par izmeklētāju Drošības policijā un Iekšlietu ministrijā. No 2004. gada līdz 2014. gada 31. oktobrim J. Strīķe bija Korupcijas novēršanas un apkarošanas biroja (KNAB) priekšnieka vietniece, bet pēc tam ar KNAB vadītāja Jaroslava Streļčenoka lēmumu pazemināta amatā par Juridiskās nodaļas galveno speciālisti-juristi. Kopš 2017. gada — Rīgas domes deputāte. 2018. gada 6. oktobrī ievēlēta 13. Saeimā no Jaunās konservatīvās partijas.
Dzīvesgājums
Dzimusi 1970. gadā Maskavā Jurija Potapova un Taigas Zvirbules ģimenē. Mācījās Maskavas 584. vidusskolā, bet vasarās dzīvoja Latvijā. 1988. gadā viņa kā Juta Potapova     sāka studēt Latvijas Valsts Universitātes Juridiskajā fakultātē.
1993. gadā viņa ieguva tiesību zinātņu bakalaura grādu un jurista kvalifikāciju. Apprecējās ar Maiguru Strīķi un pieņēma viņa uzvārdu. Sākumā strādāja Iekšlietu ministrijā, vēlāk Drošības policijā (1995—2003) un KNAB (2003—2016). J. Strīķe vairākkārt izvirzīta KNAB vadītājas amatam, bet Saeimā viņas kandidatūru noraidīja. plašsaziņas līdzekļos parādījās informācija par tiešu apdraudējumu Jutas Strīķes dzīvībai un veselībai un viņa uz laiku drošības apsvērumu dēļ izbrauca no Latvijas.
Politiskā darbība
2017. gada 28. februārī J. Strīķi uzņēma Jaunajā konservatīvajā partijā. 2017. gada pašvaldību vēlēšanās viņu ievēlēja Rīgas domē, bet 2018. gadā Saeimas vēlēšanās 13. Saeimā no šīs partijas saraksta.
13. Saeimā J. Strīķe bija Jaunās konservatīvās partijas Saeimas frakcijas vadītāja, Saeimas Publisko izdevumu un revīzijas komisija priekšsēdētāja biedre un Juridiskās komisijas locekle.
Helma
Helma (pl) ir sena pilsēta Polijas austrumos, Ļubļinas vojevodistē, apmēram 20 km no Ukrainas robežas.
Vēsture
Helma eksistējusi vismaz no 10. gadsimta. No 981. gada ietilpa Kijivas Krievzemē. 1233. gadā tā ieguva pilsētas tiesības un kļuva par Galīcijas-Volīnijas kņazistes galvaspilsētu un pareizticības centru. 13. gadsimta vidū Helmas kņazs bija Mindauga meitas vīrs un Lietuvas dižkunigaitis Švarns, kurš apglabāts šajā pilsētā. 1366. gadā Kazimirs Lielais pievienoja to Polijai un izveidoja šeit katoļu arhibīskapiju. 15. un 16. gadsimtā Helma bija plaukstoša pilsēta, bet 17. gadsimta karu laikā panīka. 1795. gadā Trešajā Polijas dalīšanā nokļuva Austrijas impērijas sastāvā. 1809. gadā ietilpa Varšavas hercogistē, bet no 1815. gada tā bija Krievijas impērijas sastāvā, kopš 1912. gada tajā atradās no Polijas izdalītās Holmas guberņas centrs.
Kopš 1918. gada Helma atrodas Polijas republikas sastāvā. 1944. gada 21. jūlijā Helmā ar PSRS atbalstu tika nodibināta komunistiskās Polijas pagaidu valdība jeb Poļu nacionālās atbrīvošanās komiteja (Polski Komitet Wyzwolenia Narodowego, PKWN).
Interesanti fakti
Ebreju anekdotēs Helma attēlota kā muļķu pilsēta.
Antropovs
Antropovs (ru; sieviešu dzimtē Antropova (Антро́пова)) ir krievu cilmes uzvārds. Cilvēki ar šo uzvārdu:
Nickelback
Nickelback ir kanādiešu alternatīvā roka grupa, kas tika dibināta 1995. gadā. Nickelback bāzējas Hannā, Albertas provincē, Kanādā. Grupas sastāvā ir Čads Krogers (vadošais vokāls, ģitāra), Raiens Pīks (ģitāra, bekvokāls), Maiks Krogers (basģitāra) un Daniels Adērs (bungas, bekvokāls). Lai arī pamatā grupa izpilda rokmūziku, tā eksperimentē ar dažādiem stiliem — popu un kantrīmūziku, taču pamatā grupa izpilda smago roku un post-grunge. Nickelback ir viena no komerciāli visveiksmīgākajām Kanādas grupām, pārdodot vairāk nekā 30 miljonos ierakstu visā pasaulē. Nickelback ierindojas 11. vietā 2000. gados vislabāk pārdotāko mākslinieku ierakstu topā un otrajā vietā aiz The Beatles ASV 2000. gados vislabāk pārdotāko ārzemju mākslinieku ierakstu sarakstā. 2009. gada decembrī izveidotajā Billboard Magazine sarakstā Artists of the Decade grupa ieņēma 7. vietu. Nickelback savus albumu ir pārdevusi vairāk nekā 21 miljonos kopiju ASV.
Nickelback ir izdevuši septiņus studijas albumus, vienu izlases albumu, vienu EP ierakstu, 21 singlu un piecus videoalbumus.
Valsts bankrots
Valsts bankrots ir žurnālistikā un sadzīvē lietots apzīmējums valsts maksātnespējai, aizņēmumu krīzei vai defoltam, apzīmējot valsts sektora nespēju segt savas parādsaistības. Tas ir stāvoklis, kad valsts nav spējīga nomaksāt ārējos parādus, valsts kā kopuma nespēja kārtot savas saistības (iekļaujot arī iedzīvotāju un uzņēmumu nespēju atdot parādus) situācijā, kad valsts ārējais parāds ievērojami pārsniedz iekšzemes kopproduktu. Juridiski valsts nevar bankrotēt un beigt pastāvēt pati no sevis un tās pienākums ir nodrošināt ikviena tās iedzīvotāja dzīvotspēju, tāpēc valsts maksātnespēja tiek risināta starptautiskās finanšu sistēmas ietvaros un vienmēr tiek novērsta, vai nu atlaižot konkrētās valsts parādus, vai tos pārveidojot citās īstenojamās formās.
Iemesli ir dažādi, un par plašāk pazīstamiem faktoriem uzskata makroekonomiskās politikas neatbilstību, ārējo tirgu šoku (cenu kritums kādai precei vai pakalpojumam pasaules tirgū), vāju finanšu sistēmu, arī politisko nestabilitāti u. tml. Piemēram, akciju kursa kritumu var izraisīt ziņa par sliktiem finanšu datiem kādā nozarē. Kad noguldītājii sāk šaubīties par banku stabilitāti, tie centīsies atgūt savus noguldījumus un, tā kā banku iespējas segt visas savas saistības pret noguldītājiem ir ierobežotas, var izvērsties finanšu krīze. Bez fundamentāla rakstura krīžu iemesliem ne mazāk svarīgs ir spekulatīvais faktors, proti, kapitāla ieplūšana nozarēs, kas nes ātru atdevi un ļaujas spekulatīvam spiedienam, - nekustamais īpašums, akciju tirgi.
Ja kādas šauras nozares (piem., banku sektors, lauksaimniecība, derīgo izrakteņu ieguve vai cita nozare) darbība ir dominējošais valsts tautsaimniecības attīstības dzinējspēks, tās darbībai sarūkot, samazinās valsts budžeta ieņēmumi un valsts nespēj pildīt savus pienākumus pret iedzīvotājiem un pasauli. Savukārt bažas par valūtas devalvāciju sekmē nacionālās valūtas aizstāšanu ar stabilāku valūtu un tādējādi padara devalvāciju neizbēgamu, kas vēl vairāk samazina valsts ienākumus valsts budžetā. Valūtas devalvācijas dēļ atmaksājamā ārējo aizņēmumu summa pieaug, arī iedzīvotāji nespēj pildīt savas kredītsaistības. Ja visi valsts līdzekļi tiek tērēti nerentablās tautsaimniecības uzturēšanai, to samazināšanās ietekmē tautsaimniecības izaugsmi, noved pie daudzu privātuzņēmumu bankrota. Valsts vairs nespēj pildīt savas saistības pret iedzīvotājiem (pensijas, sociālās garantijas) un starptautiskās saistības. Seko sociālā krīze, bezdarbs, iedzīvotāju ienākumu un labklājības samazināšanās, depresija, emigrācija un citas negatīvas sociālās parādības, kas kavē tautsaimniecības atjaunošanu.
Lielvalstis šādu situāciju visbiežāk risina ar iekšējo aizņēmumu palīdzību un ekonomikas pārstrukturēšanu. Mazām valstīm nepieciešama ārvalstu palīdzība, jo vietējo resursu nepietiek, lai stabilizētu finanšu sistēmu.
Valsts bankrota piemēri vēsturē
Uzskatāms piemērs ir ārējā parāda krīzes XX gs. 80.-90. gados Latīņamerikas valstīs. Iemesls bija valstu kreditēšanas izvēršanās 70. gadu sākumā, turklāt pēc naftas cenu četrkāršošanās pieauga pieprasījums pēc finanšu resursiem un to piedāvājums. Aizņēmumi bija vai nu valsts parāda veidā, vai valsts garantēts kredīts privātām kompānijām. Tas nozīmē, ka valsts uzņēmās atbildību par kompāniju maksātnespēju. Energoresursu krīze 80. gadu sākumā nāca roku rokā ar augstāku dolāra kursu un procentu likmēm. Attiecīgi daudzās valstīs parādsaistību dzēšana kļuva neiespējama. Nereti aizņemtās finanses kalpoja nevis reālās ekonomikas, bet parādsaistību un kārtējo budžeta izdevumu finansēšanai. Tā veidojas lavīnveida process: ienākošais kapitāls bija mazāks par parāda procentu un kārtējo maksājumu dzēšanu. Parāda krīzi pastiprināja kapitāla "bēgšana" no valsts. Latīņamerikas tīrais kapitāla pieplūdums 1979. gadā bija 29 mljrd. USD, 1983. gadā - 3 mljrd., 1987. gadā - 9 mljrd. USD.
Oļegs Antropovs
Oļegs Antropovs (dzimis ) ir bijušais krievu tautības PSRS un Latvijas volejbolists, tagad volejbola treneris.
Pārstāvējis Alma-Atas "Burevestņik" (1966—1971) un Rīgas "Radiotehniķi" (1972—1978). Vairākas reizes izcīnījis dažāda kaluma medaļas PSRS čempionātā (1969. gadā izcīnīts čempiontituls), trīs reizes kļuva par Eiropas valstu kausu ieguvēju kausa ieguvēju un divas — Eiropas valstu čempionvienību kausa ieguvēju (1970, 1971).
Pēc sportista karjeras beigām 1979. gadā kļuvis par treneri. Vadījis Latvijas, Horvātijas, Slovākijas, Krievijas, Japānas klubus.
Lolita Čigāne
Lolita Čigāne (dzimusi Ozolniekos ) ir latviešu sabiedriskā darbiniece, politiķe, pasniedzēja un konsultante starptautiskās organizācijās. Strādājusi žurnālistikā un bijusi sabiedriskās politikas analītiķe un starptautiska konsultante labas pārvaldības, pretkorupcijas un vēlēšanu jautājumos. Bijusi ievēlēta vairākos Saeimas sasaukumos. Kopš 2020. gada bijusi vairāku EDSO vēlēšanu misiju vadītāja.
Izglītība
Lolita Čigāne mācījusies Ozolnieku pamatskolā un Jelgavas 2. vidusskolā no 1980. līdz 1990. gadam. 1996. gadā viņa absolvēja Latvijas Kultūras akadēmiju ar bakalaura grādu mākslā (specializējoties starptautiskajos kultūras sakaros ar Zviedriju). Šajā laikā viņa studentu apmaiņas programmā studēja Vesterosas augstskolā Zviedrijā. 2000. gadā, absolvējot Centrāleiropas universitāti Ungārijā, L. Čigāne ieguva maģistra grādu mākslā (specializējoties starptautiskajās attiecībās un Eiropas studijās), 2001. gadā absolvēja Londonas Ekonomikas skolu ar zinātņu maģistra grādu starptautiskajā politiskajā ekonomikā.
Karjera
No 1993. līdz 1997. gadam L. Čigāne strādājusi par zviedru valodas tulku un biroja vadītāju vairākos zviedru uzņēmumos un organizācijās.
No 1997. līdz 1999. gadam strādāja Radio Brīvā Eiropa par korespondenti un starptautisko ziņu analītiķi redakcijās Rīgā un Prāgā.
No 2004. līdz 2007. gadam L. Čigāne strādāja sabiedriskās politikas centrā "Providus", kur vadīja sabiedriskās politikas projektus par partiju finansēšanu, priekšvēlēšanu kampaņu norisi un ES struktūrfondu sadales uzraudzību.
No 2007. līdz 2010. gadam viņa strādāja par konsultanti vairākās starptautiskās organizācijās, tostarp Eiropas drošības un sadarbības organizācijā (EDSO), Starptautiskajā Vēlēšanu sistēmu fondā, Finanšu mehānisma birojā (FMO) u.c.
Korasona Akino
Korasona Akino (, dzimusi, mirusi ) bija 11. Filipīnu prezidente un pirmā sieviete ne tikai Filipīnās, bet arī Āzijā, kas kļuva par valsts galvu. Viņas prezidentūra sākās, bet beidzās. Viņas dēls Benigno Akino 2010. gadā arī kļuva par Filipīnu prezidentu. 1986. gadā žurnāls "Time" Korasoni Akino atzina par "Gada cilvēku".
Lolita Čigāne
Karjera
Sākot ar 2005. gadu, piedalījās aptuveni 20 EDSO vēlēšanu novērošanas misijās kā misijas vadītāja vietniece, politikas un vēlēšanu analītiķe un kampaņu finansēšanas eksperte.
No 2008. līdz 2010. gadam bija "Delnas" padomes priekšsēdētāja.
Kopš 2018. gada L. Čigāne strādā kā pasniedzēja Rīgas Juridiskajā augstskolā un Stokholmas Ekonomikas skolā Rīgā, kā arī sadarbojas ar vairākām starptautiskām organizācijām starptautiskā konsultanta amatā.
Politiskā darbība
2010. gada Sarmītes Ēlertes vadībā tika dibināta "Meierovica biedrība par progresīvām pārmaiņām" un L. Čigāne kļuva par tās biedri. šī iemesla dēļ viņa pameta amatu "Delnā". vairāki biedrības biedri, tostarp L. Čigāne, paziņoja par kandidēšanu tā gada oktobrī paredzētajās 10. Saeimas vēlēšanās politisko partiju apvienības "Vienotība" sarakstā un pievienojās apvienību veidojošajai politiskajai partijai "Pilsoniskā savienība".
L. Čigānei, aģitējot Centrāltirgū, apsardze par to aizrādīja. Viņa notikušo saistīja ar Centrāltirgus vadītāja Daiņa Liepiņa kandidēšanu vēlēšanās no apvienības "Par Labu Latviju" saraksta. Tajā pašā dienā līdzīgā incidentā bija iesaistīta cita "Vienotības" deputāta kandidāte Rasma Kārkliņa. Vēlēšanās Čigāne kandidēja ar 8. numuru Rīgas sarakstā un tika ievēlēta.
, nepilnu nedēļu pirms 10. Saeimas pirmās sēdes, portāls "Kas jauns?" publicēja informāciju, ka L. Čigāne 2007. gadā, kopā ar vīru atgriežoties no Turcijas, Rīgas lidostā tika aizturēta par kontrabandu. Viņa mēģināja ievest 54 lakatus, 7 somas, 95 somu aksesuārus, 3 pildspalvas, 15 bižutērijas priekšmetus, 100 papīra maisiņus, 2 guaša krāsas, 1 etiķeti un 20 dāvanu maisiņus, kuru kopējā vērtība sastādīja 498,50 eiro. Likumdošana paredzēja, ka šādos gadījumos ievesto preču vērtība nedrīkst pārsniegt 350 eiro.
2011. gadā septembrī notikušajās Saeimas ārkārtas vēlēšanās L. Čigāne Vienotības sarakstā Rīgas vēlēšanu apgabalā ierindojās 7. vietā, taču ievēlēti tika tikai 6 kandidāti. Viņa ieņēma vietu 11. Saeimā uz laiku, kamēr viņas partijas biedrs Andris Vilks pildīja finanšu ministra pienākumus. 2013. gada rudenī kļuva par Finanšu ministrijas parlamentāro sekretāri. Viena no viņas iniciatīvām bija būtiska publisko iepirkumu pretendentu nodokļu nomaksas uzlabošana.
Būtiskākās L. Čigānes iniciatīvas 11. Saeimā bijušas saistītas ar politiskās kultūras uzlabošanu, samazinot naudas ietekmi politikā, un pašvaldību darba uzlabošanu.
2012. gada 29. novembrī Saeima pieņēma Priekšvēlēšanu aģitācijas likumu un grozījumus Politisko partiju finansēšanas likumā, kas paredz, ka politiskās reklāmas televīzijā netiek rādītas 30 dienas pirms vēlēšanām, nacionālo pasūtījumu priekšvēlēšanu debatēm, atvieglotus noteikumus kandidātu tiešai saziņai ar vēlētājiem, administratīvo resursu izmantošanas aizliegumu. 2013. gada 31. janvārī Saeima pieņēma grozījumus likumā "Par pašvaldībām", kas nosaka, ka pašvaldības deputāts nevar vienlaikus strādāt domes administrācijā, tādējādi nošķirot lēmējvaru un izpildvaru. 2014. gadā Ministru kabinets Saeimā iesniedza grozījumus Enerģētikas likumā, kas paredzēja atlikt dabasgāzes tirgus atvēršanu uz nenoteiktu laiku. L. Čigāne kopā ar Ati Lejiņu, Arvilu Ašeradenu un Eināru Cilinski panāca, ka gāzes tirgus atvēršanai tiek noteikts gala termiņš — 2017. gada 1. aprīlis.
12. Saeimas vēlēšanās 2014. gada rudenī ievēlēta Saeimā. L. Čigāne bija trešā visvairāk svītrotā deputāta kandidāte 12. Saeimas vēlēšanās, taču saņēma arī sesto lielāko plusu skaitu starp kandidātiem savā sarakstā un tika ievēlēta. 10. novembrī viņa kļuva par Eiropas lietu komisijas priekšsēdētāju. Latvijas prezidentūras Eiropas Savienības padomē (2015. gada janvāris-jūnijs) laikā L. Čigāne aktīvi piedalījusies prezidentūras parlamentārās dimensijas norisēs. 12. Saeimā L. Čigāne strādāja arī Cilvēktiesību un sabiedrisko lietu komisijā, Korupcijas novēršanas apakškomisijā un Pašvaldību sistēmas pilveidošanas apakškomisijā.
2017. gada jūlijā izstājusies no partijas "Vienotība". Kopā ar bijušajiem "Vienotības" biedriem Ilzi Viņķeli, Andreju Judinu, Alekseju Loskutovu un Intu Dālderi 2017. gada 26. augustā dibinājusi partiju "Kustība Par!". 2018. gada martā izstājās no "Kustības Par!", turpinot darboties "Vienotības" Saeimas frakcijā un atgriezusies arī partijā. 13. Saeimas vēlēšanās L. Čigāne nekandidēja.
Lolita Čigāne ir aktīva politisko un likumdošanas procesu komentētāja un bieži parādās nacionālajos un reģionālajos medijos. Viņa arī aktīvi lieto lielākos sociālos tīklus un raksta savu blogu. Kopš 2020. gada veikusi EDSO Vēlēšanu novērošanas misiju vadītājas pienākumus Horvātijā (2020), Mongolijā (2021) un Vācijā (2021).
2022. gada 14. Saeimas vēlēšanās L. Čigāne kandidēja no apvienības "Jaunā Vienotība" saraksta, taču netika ievēlēta. 2023. gada pavasarī L. Čigāne vēlreiz izstājās no partijas "Vienotība".
Privātā dzīve
L. Čigāne ir precējusies ar uzņēmēju Nilu Studentu, ģimenē ir divi dēli. Brīvajā laikā nodarbojas ar dārza darbiem, riteņbraukšanu, jogu, slēpošanu, kā arī daiļliteratūras lasīšanu.
Stīvs Džobss
Bērnība
Stīvens Pols Džobss piedzima Sanfrancisko. Abi viņa vecāki bija studenti. Māte Joanna Karola Šīble un tēvs - sīrietis Abdulfats Džons Džandals. Stīvenu uzreiz pēc dzimšanas adoptēja Pauls Reinholds Džobss (1922—1993) un Klara Džobsa (1924—1986), kuri bija armēņu izcelsmes amerikāņi. Viņš uzauga kopā ar māsu Patiju, kura arī tika adoptēta, kad Stīvam bija 2 gadi. Viņa tēva hobijs bija automašīnu remontēšana, tādēļ viņš savu tēvu vienmēr atcerējies kā ļoti prasmīgu cilvēku. Lai arī Stīvu īpaši nesaistīja automašīnu remontēšana, viņš labprāt vēlējās pavadīt laiku kopā ar savu tēvu. Stīva vecāki nekad nav slēpuši no viņa adoptācijas faktu, bet pats Stīvs to ir uztvēris kā faktoru, kas viņu ir padarījis īpašu un neatkarīgu dzīvē.
1961. gadā Džobsu ģimene pārcēlās uz dzīvi Kalifornijas štata Mountain View pilsētā. Šī apkaime tagad ir pazīstama ar nosaukumu Silīcija ieleja jeb Silikona ieleja.
Jau no pašas bērnības Džobss izcēlās ar patstāvību un vēlmi visu darīt pēc sava prāta. Bērnībā viņš aizrāvās ar sacensībām peldēšanā, bet komandu sporta veidi vai citas grupu aktivitātes viņam neinteresēja. Džobss jau agrā bērnībā izrādīja interesi par elektroniku. Viņš daudz sava laika pavadīja garāžas darbnīcā pie kaimiņa, kurš strādāja Hewlett-Packard.
Pirmā saskarsme ar datoriem Džobsam notika 12 gadu vecumā, kad viņš, piedaloties Hewlett-Packard Explorer Club pasākumā, ieraudzīja tur demonstrēto datoru. Šis notikums atstāja uz viņu lielu iespaidu, kā rezultātā viņā nostiprinājās vēlme strādāt datortehnikas nozarē. Jau vidusskolā Džobss piedalījās Hewlett-Packard organizētajās lekcijās. Vienā reizē viņš Hewlett-Packard kompānijas direktoram lūdza palīdzību sagādāt viņa vidusskolas projektam nepieciešamās detaļas. Pēc šīs tikšanās Džobss tika ne tikai pie detaļām, bet arī pie vasaras darba Hewlett-Packard kompānijā.
Koledžas laiks un ceļošana
Pēc vidusskolas pabeigšanas 1972. gadā, Džobss iestājās Rīda koledžā (angļu: Reed College) Portlendā, Oregonas štatā, bet mācības pameta pēc 6 mēnešiem. 1974. gadā viņš pieņēma datorspēļu dizainera darbu kompānijā Atari, bet pēc pāris mēnešiem viņš darbu pameta, lai dotos uz Indiju studēt austrumu reliģijas. 1975. gadā Džobss pievienojās Homebrew Computer Club. Šajā klubā viņš satika Stīvu Vozņaku, kurš tajā laikā centās uzbūvēt pirmo maza izmēra datoru.
Karjera
Strādājot kopā ar Vozņaku (sākumā tirgojot sistēmplates, bet pēc tam jau mēģinot izveidot pirmo datora prototipu), Džobss atskārta, ka tolaik datortehnikas tirgū ir liela neapgūta tirgus daļa. Tajā laikā visi datori bija stacionāri un milzīgi. To izmēri bija tik lieli, ka viens tāds dators varēja aizņemt veselu istabu un tā izmaksas bija tik lielas, ka privātpersonas nevarēja to atļauties. Savukārt tā laika elektrotehnikas attīstība rādīja, ka tām ir potenciāls, lai ar laiku datora komponentes kļūtu jaudīgākas, bet to izmēri mazāki.
Apple dibināšana
1976. gadā Džobss un Stīvs Vozņaks dibināja savu uzņēmumu ar nosaukumu Apple Computer Company. Nosaukums radās Džobsa atmiņu dēļ par patīkami pavadīto laiku vasaras darbos, kurus viņš pavadīja, lasot ābolus. Abi Apple dibinātāji iepazinās 1971. gadā, kad Vozņakam bija 21 gads, bet Džobsam tikai 16 gadi. 1976. gadā Vozņaks pats personiski uzbūvēja Apple 1 datoru, kuru viņš parādīja Džobsam. Džobss ieteica, ka viņiem vajadzētu mēģināt šo datoru pārdot. Tajā pašā gadā Stīvs Džobss, Stīvs Vozņaks un Rolands Veins dibināja Apple Džobsa vecāku garāžā, ar mērķi pārdot šo datoru. Pēc 11 dienām Rolands Veins pārdeva savas 10% akcijas atpakaļ Džobsam un Vozņakam par 800 dolāriem. 2010. gada beigās 10% akciju vērtība būtu bijusi aptuveni 2,6 miljardi dolāru.
Apple 1
Džobss kopā ar Stīvu Vozņaku savā mājās garāža sāka montēt kopā pirmos 50 datorus, kuru rezerves daļas bija nopirkuši, ņemot 25 000$ lielu kredītu, kurus bija apsolījuši Polam Terelam (Paul Terell), kurš bija Byte Shop veikalu ķēdes prezidents, noslēdzot ar viņa veikalu ķēdi līgumu, par katru datoru saņemot aptuveni virs 500 dolāriem. Šie datori bija jāsamontē 30 dienu laikā, jo pēc šī termiņa kredīts bija jāatmaksā. Darbā iesaistījās visi - gan Džobss, gan Vozņaks, gan arī Daniels Kottke (Daniel Kottke) un viņa bijusī draudzene Elizabeta Holmsa (Elizabeth Holmes), gan arī Džobsa māsa Patija.
Apple 2 un Apple 3
Turpinot darbu Džobss un Vozņaks pielāgoja viņu radīto datoru tā, lai to varētu pārdot individuālam lietotājam. Apple II pasaulei tika parādīts 1977. gada aprīlī San Francisko datortehnikas izstādē. Pateicoties Apple dibinātāju uzsvaram uz jaunā produkta prezentāciju, Apple pēc šī izstādes saņēma 300 pasūtījumus savam datoram. Turpinot savu darbību Apple pirmajā Apple II pārdošanas gadā sasniedza iespaidīgu pārdošanas apjoma rādītāju 2.7 miljonu dolāru vērtībā. Kompānijas pārdošanas rādītāji triju gadu laikā pieauga par 200 miljoniem dolāru. Džobss un Vozņaks bija atvēruši pilnīgi jaunu tirgus daļu - personāla datorus.
Nākamo 16 gadu laikā Apple II tika pārdots (dažādās variācijās) gandrīz 6 miljonus reižu.
1980. gadā personālo datoru tirgus bija ļoti strauji augošs. Apple konstanti bija pakļauts spiedienam uzlabot tā produktus, lai vienmēr atrastos priekšā saviem konkurentiem. Apple radīja Apple III, bet jaunā modeļa pārdošanas rādītāji cieta gan jaunā produkta tehnisko problēmu, gan mārketinga problēmu dēļ.
Līza
1983. gada sākumā Džobss pasauli iepazīstināja ar Līzu. Lai gan šis modelis bija veidots cilvēkiem ar minimālu datoru lietošanas pieredzi, arī tam bija problēmas ar noietu, jo tas bija daudz dārgāks nekā konkurentu ražotie produkti. Apple lielākais konkurents bija IBM. 1983. gadā bija aprēķināts, ka Apple ir zaudējis pusi savu tirgus daļu IBM.
1980. gada 12. decembrī Apple izlaida sava uzņēmuma akcijas tirgū, kas ļāva Stīvam Džobsam 25 gadu vecumā būt par īpašnieku 256 miljoniem dolāru vērtai bagātībai (net worth). Un būt vienam no pirmajiem, kurš šādu bagātību nav mantojis.
Makintošs
1984. gadā Apple iepazīstināja pasauli ar revolucionāru jaunu modeli - Makintošs. Lai datoru varētu lietot, lietotājs norādīja uz ikonu un nospieda pogu, izmantojot jaunu ierīci - peli. Šis jauninājums padarīja Makintošu ļoti viegli lietojamu, bet tam bija arī savi trūkumi. Makintošam pietrūka opcijas kādas bija citiem datoriem - piemēram, savietojamība ar augstas kvalitātes printeri. Makintošs neveiksme tiek uzskatīta par Džobsa karjeras lejupslīdes sākumu Apple kompānijā. Džobss iesniedza atlūgumu 1985. gadā kompānijai, kuru viņš bija palīdzējis dibināt.
NeXT
Džobss drīz izveidoja jaunu uzņēmumu, kuru nosauca par NeXT, un kurā strādāja daži bijušie Apple darbinieki. Lai arī dators bija lietotājam ērts un draudzīgs, tas tomēr nespēja iekarot pircējus, jo tā cena bija pārāk liela, tam bija melnbalts ekrāns un to nevarēja savienot ar citiem datoriem, vai izmantot kopējas programmas.
Pixar
Pēc NeXT neveiksmēm, Džobss investēja 10 miljonus dolāru Pixar Animation Studios animācijas filmu kinostudijā, kā rezultātā viņam piederēja 70% no visām Pixar akcijām. Pirmā jaunā Pixar animācijas filma, kas tapa sadarbībā ar Disney, bija "Rotaļlietu stāsts", kurā Džobss piedalījās kā izpildproducents. Animācijas filma guva lielus panākumus, kas nodrošināja animācijas filmu kinostudiju ar resursiem jaunu animācijas filmu izveidē.
Atgriešanās Apple
Pēc Džobsa aiziešanas no Apple, uzņēmums ar laiku sāka zaudēt tirgus līdera statusu, ļaujot Microsoft izvirzīties priekšgalā. Tas viss mainījās, kad 1996. gada decembrī Apple Computer iegādājās NeXT Software par cenu aptuveni 400 miljoni dolāru, tādējādi Džobsam piedāvājot iespēju atgriezties Apple pēc 11 gadu prombūtnes. Džobss ir izteicies, ka viņa atgriešanās stratēģija bija pārdot NeXT priekš Apple, tādējādi iegūstot iespēju tikt atpakaļ Apple akcionāru sarakstā, un gaidīt, kamēr toreizējais Apple izpildirektors Gils Amelio (Gil Amelio) kļūdītos, lai ieņemtu viņa vietu. Stīvs Džobss atgriezās Apple oficiāli 1997. gada janvārī kā izpilddirektora padomnieks. Jau 1997. gada jūlijā viņš kļuva par Apple izpilddirektoru. Lai uzlabotu Apple rentabilitāti un vērstu visu fokusu uz uzņēmuma rādītāju uzlabošanu, Džobsam nācās apturēt tādus iesāktus projektus kā Newton, Cyberdog un arī OpenDoc. Tika atlaisti arī aptuveni 300, kuri uzņēmumā neiederējās, kā rezultātā esošajiem uzņēmuma darbiniekiem radās bailes no nokļūšanas vienā liftā ar Džobsu, jo kāpjot no tā ārā pastāvēja iespējamība, ka darbs būs zaudēts. Gadā, kad Džobss atkal par Apple līderi, kompānija bija zaudējusi 1,04 miljardus dolāru. Savukārt jau 1998. gadā Apple piedzīvoja peļņu 309 miljonu apmērā.
iMac
Kā nākamais dators, kas tapa Džobsa vadībā bijā iMac, kas bija pirmais no Apple pārdotajiem datoriem, kura cena bija 1,299 dolāri (līdz šim neviens dators nebija bijis lētāks par 2000 dolāriem) un kā rezultātā pirmajās sešās nedēļās tika pārdoti 278 tūkstoši datoru, savukārt gada beigās tie bija 800 000, padarot to par visātrāk pārdoto Apple datoru vēsturē. iMac piesaistīja ar savu jauno dizainu un ātrāku veiktspēju nekā konkurentiem.